b'\n_START_ARTICLE_\n2009 m. \xc5\xa0ilko kelio ralis\n_START_SECTION_\nDalyviai\n_START_PARAGRAPH_\nAutomobili\xc5\xb3 klas\xc4\x97se dalyvauja 51 dalyvis. Favoritais \xc5\xa1ioje klas\xc4\x97je laikomi Dakaro ralio dalyviai su Volkswagen automobiliais - Giniel De Villiersas i\xc5\xa1 PAR, ispanas Carlos Sainzas, Markas Milleris i\xc5\xa1 JAV ir Nasser Al-Attiyah i\xc5\xa1 Kataro. Tarp dalyvi\xc5\xb3 yra ir du Lietuvos atstovai - Ar\xc5\xabnas Lekavi\xc4\x8dius ir Aurimas Lekavi\xc4\x8dius lenktyniaus Mitsubishi automobiliu, o Benediktas Vanagas ir Saulius Jurgel\xc4\x97nas - Oscar bagiu. Dar vienas lietuvis, Antanas Juknevi\xc4\x8dius, va\xc5\xbeiuos ekipa\xc5\xbee kartu su Kazachstano atstovu Andr\xc4\x97jumi Stepanovu._NEWLINE_Sunkve\xc5\xbeimi\xc5\xb3 kategorijoje var\xc5\xbe\xc4\x97si 20 ekipa\xc5\xbe\xc5\xb3. \xc4\x8cia taip pat lyderiais buvo laikomi Dakaro ralio dalyviai - rus\xc5\xb3 Firdau Kabirovo, Vladimir Chagino, olando Gerard De Rooy ir Aleis Loprais i\xc5\xa1 \xc4\x8cekijos ekipa\xc5\xbeai.\n_START_SECTION_\nRezultatai\n_START_PARAGRAPH_\nViso ralio metu dominavo visi 4 VW ekipa\xc5\xbeai. Likus iki fini\xc5\xa1o keliems etapams sugedo Nasser Al-Attiyah automobilis, tad pirmose vietose liko trys VW automobiliai. Nugal\xc4\x97toju bendroje \xc4\xafskaitoje tapo ispanas Carlos Sainzas. Antras liko amerikietis Milleris, tre\xc4\x8dias - De Villiersas i\xc5\xa1 PAR. Puikiai viso ralio metu atrod\xc4\x97 Benedikto Vanago ekipa\xc5\xbeas - vien\xc4\x85 etap\xc4\x85 jie sugeb\xc4\x97jo atsilikti tik nuo VW automobili\xc5\xb3. Galutin\xc4\x97je \xc4\xafskaitoje \xc5\xa1is lietuvi\xc5\xb3 ekipa\xc5\xbeas liko 8 vietoje. Juknevi\xc4\x8diaus ekipa\xc5\xbeas u\xc5\xbe\xc4\x97m\xc4\x97 15, Lekavi\xc4\x8diaus - 31 viet\xc4\x85. I\xc5\xa1 51 ekipa\xc5\xbeo fini\xc5\xa1\xc4\x85 pasiek\xc4\x97 34 automobiliai._NEWLINE_Sunkve\xc5\xbeimi\xc5\xb3 klas\xc4\x97je puikiai atrod\xc4\x97 Kamaz ekipa\xc5\xbeai - rusai Firdausas Kabirovas ir Vladimiras \xc4\x8ciaginas. Pastarasis ilg\xc4\x85 laik\xc4\x85 buvo lenktyni\xc5\xb3 lyderis, ta\xc4\x8diau gedimas ralio viduryje privert\xc4\x97 prarasti daug laiko, tad pergal\xc4\x97 atiteko Kabirovui. Bendroje \xc4\xafskaitoje nuo ruso atsilik\xc4\x99s daugiau nei valanda liko olandas De Rooy, tre\xc4\x8dias liko Tatra vairuojantis \xc4\x8dekas Karel Lopraisas. I\xc5\xa1 20 ekipa\xc5\xbe\xc5\xb3 \xc5\xa1ioje klas\xc4\x97je fini\xc5\xa1\xc4\x85 pasiek\xc4\x97 14.'